**ไทโอริดาซีน**

**ความแรง <> มิลลิกรัม**

**ชนิดเม็ดเคลือบน้ำตาล**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า ไท-โอ-ริ-ดา-ซีน-ไฮ-โดร-คลอ-ไรด์ (thioridazine hydrochloride)

**1.2 ยานี้ใช้เพื่ออะไร**

* ใช้เพื่อรักษาโรคจิตเภท

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* มีภาวะเพิกเฉยต่อสิ่งรอบตัว หรือมีปฏิกิริยาตอบสนองต่อสิ่งต่าง ๆ อย่างเชื่องช้า
* เป็นโรคหัวใจล้มเหลว หรือโรคกล้ามเนื้อหัวใจตายหรือขาดเลือดเฉียบพลัน
* หัวใจเต้นผิดจังหวะ หรือ การส่งกระแสไฟฟ้าที่หัวใจผิดปกติ
* ห้ามใช้ร่วมกับยาที่ส่งผลต่อการเต้นหัวใจ หรือ ยารักษาโรคซึมเศร้า ชื่อ “ฟลูออกเซทีน” “พาร็อกเซทีน” “ฟลูว็อกซามีน” ยารักษาความดันเลือดสูง ชื่อ
“โพรพราโนลอล” เป็นต้น

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* กำลังตั้งท้อง วางแผนจะตั้งท้อง หรืออยู่ระหว่างให้นมลูก
* อายุมากกว่า 65 ปี
* เป็นโรคต้อหิน หรือความดันในลูกตาสูง
* เป็นโรคตับ ตับทำงานผิดปกติ
* เป็นโรคพาร์กินสัน หรือ โรคสมองเสื่อม
* เป็นโรคลมชัก
* เป็นโรคหลอดเลือดหัวใจ
* ความดันเลือดต่ำ หน้ามืดเวลาลุกหรือเปลี่ยนท่า
* มีการเคลื่อนไหวของหลอดอาหารผิดปกติ สำลักบ่อย
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะหรือใช้ยาเหล่านี้อยู่ โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
* กินยานี้ก่อนหรือหลังอาหารก็ได้

**3.2 หากลืมกินยาควรทำอย่างไร**

* กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที

**4. ข้อควรปฏิบัติระหว่างใช้ยานี้**

* ห้ามหยุดยาเอง และให้กินยานี้อย่างต่อเนื่องตามคำแนะนำของแพทย์หรือเภสัชกร
* พบแพทย์ตามนัดอย่างสม่ำเสมอ เพื่อติดตามผลการรักษาหรืออันตรายจากยา
* หลีกเลี่ยงการดื่มเครื่องดื่มที่มีแอลกอฮอล์
* ระมัดระวังการขับขี่ยานยนต์ หรือทำงานเกี่ยวกับเครื่องจักรกล หรือทำงานที่เสี่ยงต่อการพลัดตกจากที่สูง เพราะยานี้อาจทำให้เกิดอาการง่วงซึมได้

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง
* หัวใจเต้นผิดจังหวะ ใจสั่น หายใจลำบาก หมดสติ
* การเคลื่อนไหวร่างกายผิดปกติ กล้ามเนื้อหดเกร็ง คอแข็ง ตาเหลือกค้าง ลิ้นแข็ง ตัวสั่น น้ำลายไหล
* ไข้สูง ร่วมกับ ตัวแข็งเกร็ง ชัก ซึมลงผิดปกติ

**“ให้หยุดยาแล้วไปพบแพทย์ทันที”**

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* หน้ามืดเวลาลุกหรือเปลี่ยนท่า
* ง่วงซึม ซื่องซึม ปวดหัว ตาพร่า
* ท้องผูก ท้องเสีย คลื่นไส้ อาเจียน ปากแห้ง
* น้ำหนักขึ้นผิดปกติ น้ำนมไหลผิดปกติ ประจำเดือนมาผิดปกติ

**“ไม่จำเป็นต้องหยุดยา
แต่ถ้ามีอาการรุนแรง ให้ไปพบแพทย์”**

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ ไทโอริดาซีนไฮโดรคลอไรด์
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>